CELEX: 32016R2374
Language: sl
Date: 2016-10-12 00:00:00
Title: Delegirana uredba Komisije (EU) 2016/2374 z dne 12. oktobra 2016 o načrtu za zavržke pri nekaterih vrstah pridnenega ribolova v jugozahodnih vodah

23.12.2016   
            
            
               SL
            
            
               Uradni list Evropske unije
            
            
               L 352/33
            
         DELEGIRANA UREDBA KOMISIJE (EU) 2016/2374
   z dne 12. oktobra 2016
   o načrtu za zavržke pri nekaterih vrstah pridnenega ribolova v jugozahodnih vodah
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) in zlasti člena 15(6) ter člena 18(1) in (3) Uredbe,
   ob upoštevanju naslednjega:
   
               (1)
            
            
               Cilj Uredbe (EU) št. 1380/2013 je postopna odprava zavržkov za ves ribolov v Uniji z uvedbo obveznosti iztovarjanja ulova za vrste, za katere veljajo omejitve ulova.
            
         
               (2)
            
            
               Člen 15(6) Uredbe (EU) št. 1380/2013 pooblašča Komisijo za sprejetje načrtov za zavržke z delegiranim aktom za največ tri leta na podlagi skupnih priporočil, ki jih države članice pripravijo po posvetu z zadevnimi svetovalnimi sveti.
            
         
               (3)
            
            
               Z Delegirano Uredbo (EU) 2015/2439 (2) je Komisija sprejela načrt za zavržke pri nekaterih vrstah pridnenega ribolova v jugozahodnih vodah za obdobje 2016–2018 na podlagi skupnega priporočila, ki so ga države članice predložile leta 2015.
            
         
               (4)
            
            
               Belgija, Španija, Francija, Nizozemska in Portugalska imajo neposreden upravljalni interes za ribolov v jugozahodnih vodah. Navedene države so 31. maja 2016 po posvetovanju s svetovalnim svetom za jugozahodne vode Komisiji predložile skupno priporočilo. Pridobljeni so bili znanstveni prispevki zadevnih znanstvenih organov, ki jih je pregledal Znanstveni, tehnični in gospodarski odbor za ribištvo (STECF). Ukrepi iz skupnega priporočila so v skladu s členom 18(3) Uredbe (EU) št. 1380/2013, lahko se vključijo v to uredbo.
            
         
               (5)
            
            
               Glede jugozahodnih voda se v skladu s členom 15(1)(c) Uredbe (EU) št. 1380/2013 za vse vrste, ki opredeljujejo ribolov, uporablja obveznost iztovarjanja najpozneje od 1. januarja 2016.
            
         
               (6)
            
            
               Delegirana Uredba (EU) 2015/2439 je določila določbe za uvedbo obveznosti iztovarjanja za nekatere vrste pridnenega ribolova v jugozahodnih vodah za obdobje 2016–2018.
            
         
               (7)
            
            
               V skladu z novim skupnim priporočilom, ki so ga države članice preložile leta 2016, bi moral načrt za zavržke iz leta 2017 zajemati ribolov na morskega lista, osliča, morsko spako in škampa (le znotraj območij razširjenosti staležev, ki so navedena kot „funkcionalne enote“) v razdelkih ICES VIIIa, b, d, e, ribolov na škampa v razdelkih ICES VIIIc in IXa (le znotraj funkcionalnih enot), ribolov na morskega lista in morsko ploščo v razdelku ICES IXa, ribolov na osliča v razdelkih ICES VIIIc in IXa ter ribolov na morsko spako v razdelkih ICES VIIIa, b, c, d, e in IXa.
            
         
               (8)
            
            
               V skupnem priporočilu je bila ob upoštevanju značilnosti opreme za te vrste, ribolovnih praks in ekosistema predlagana izjema za obveznost iztovarjanja za škampa, ki se lovi z vlečnimi mrežami na podobmočjih ICES VIII in IX, saj obstoječi znanstveni dokazi kažejo morebitne visoke stopnje preživetja. Odbor STECF je v svoji oceni ugotovil, da najnovejši preskusi kažejo stopnje preživetja v območju stopnje preživetja v predhodnem delu. Načrtujejo se nadaljnje študije, ki naj bi zagotovile dodatne podatke o verjetnih stopnjah preživetja pri tej vrsti ribolova. Zato bi bilo treba to izjemo vključiti v to uredbo za leto 2017 z določbo, ki od zadevnih držav članic zahteva, da Komisiji predložijo dodatne podatke iz tekočih preskusov, ki bi odboru STECF omogočili, da v celoti oceni utemeljitev izjeme.
            
         
               (9)
            
            
               Skupno priporočilo vključuje tri izjeme de minimis od obveznosti iztovarjanja za nekatere vrste ribolova in do nekaterih ravni. Dokaze, ki so jih predložile države članice, je pregledal odbor STECF. Odbor STECF ugotavlja, da skupno priporočilo vsebuje utemeljene dokaze, da je povečanje selektivnosti težko doseči in glede nesorazmernih stroškov ravnanja z naključnim ulovom. Ob upoštevanju navedenega je ustrezno določiti izjeme de minimis v skladu z odstotnim deležem, predlaganim v skupnem priporočilu, in na ravneh, ki ne presegajo dovoljenih ravni iz člena 15(1) Uredbe (EU) št. 1380/2013.
            
         
               (10)
            
            
               Izjema de minimis za morskega lista, do največ 5 % celotnega letnega ulova te vrste s plovili, ki uporabljajo vlečne mreže z gredjo in pridnene vlečne mreže za ribolov na to vrsto v razdelkih ICES VIIIa in VIIIb, temelji na dejstvu, da je viabilno povečanje selektivnosti zelo težko doseči. Odbor STECF je ugotovil, da je podpornih podatkov dovolj za utemeljitev te izjeme. Zato bi bilo treba to izjemo vključiti v to uredbo.
            
         
               (11)
            
            
               Izjema de minimis za morskega lista, do največ 3 % celotnega letnega ulova te vrste s plovili, ki uporabljajo trislojne in zabodne mreže za ribolov na to vrsto v razdelkih ICES VIIIa in VIIIb, temelji na dejstvu, da je viabilno povečanje selektivnosti zelo težko doseči. Odbor STECF je ugotovil, da je podpornih podatkov dovolj za utemeljitev zahtevane izjeme. Zato bi bilo treba to izjemo vključiti v to uredbo.
            
         
               (12)
            
            
               Izjema de minimis za osliča, do največ 7 % v letu 2017 in 6 % v letu 2018, celotnega letnega ulova te vrste s plovili, ki uporabljajo vlečne mreže za ribolov na to vrsto na podobmočjih ICES VIII in IX, temelji na dejstvu, da je viabilno povečanje selektivnosti zelo težko doseči. Odbor STECF je ugotovil, da zagotovljeni dodatni podatki o selektivnosti niso vsebovali dodatnih dokazov, ki bi dokazali, da je selektivnost zelo težko doseči za ribolovne dejavnosti, ki so vključene. Zato bi bilo treba opraviti dodatno delo za izboljšanje upravičenosti za to izjemo. To izjemo bi bilo zato treba vključiti v to uredbo za leto 2017, tj. samo za eno leto, in pod pogojem, da države članice zagotovijo izboljšane podatke v podporo tej izjemi, ki bi jih ocenil odbor STECF.
            
         
               (13)
            
            
               Delegirano uredbo Komisije (EU) 2015/2439 bi bilo zato treba razveljaviti in jo nadomestiti z novo uredbo.
            
         
               (14)
            
            
               Ker ukrepi iz te uredbe neposredno vplivajo na gospodarske dejavnosti, povezane z ribolovno sezono plovil Unije in njenim načrtovanjem, bi morala ta uredba začeti veljati takoj po objavi. Uporabljati bi se morala od 1. januarja 2017.
            
         SPREJELA NASLEDNJO UREDBO:
   Člen 1
   Izvajanje obveznosti iztovarjanja
   Obveznost iztovarjanja iz člena 15(1) Uredbe (EU) št. 1380/2013 se uporablja v podobmočjih ICES VIII, IX, X in conah CECAF 34.1.1, 34.1.2, 34.2.0 za vrste ribolova, določene v Prilogi k tej uredbi.
   Člen 2
   Izjema na podlagi stopnje preživetja
   1.   Izjema od obveznosti iztovarjanja iz člena 15(4)(b) Uredbe (EU) št. 1380/2013 za vrste, za katere znanstveni dokazi kažejo visoke stopnje preživetja, se uporablja za škampa (Nephrops norvegicus), ki se lovi na podobmočjih ICES VIII in IX z vlečnimi mrežami (kode orodja (3): OTB, OTT, PTB, TBN, TBS, TB, OT, PT in TX).
   2.   Države članice z neposrednim upravljalnim interesom v jugozahodnih vodah Komisiji pred 1. majem 2017 predložijo dodatne znanstvene podatke, ki podpirajo izjemo iz odstavka 1. Znanstveni, tehnični in gospodarski odbor za ribištvo (STECF) navedene znanstvene podatke oceni pred 1. septembrom 2017.
   Člen 3
   Izjeme de minimis
   1.   Z odstopanjem od člena 15(1) Uredbe (EU) št. 1380/2013 se lahko zavržejo naslednje količine:
   
               (a)
            
            
               za osliča (Merluccius merluccius), do največ 7 % v letu 2017 in do 6 % v letu 2018, celotnega letnega ulova te vrste s plovili, ki uporabljajo vlečne mreže in potegalke (kode orodja: OTT, OTB, PTB, OT, PT, TBN, TBS, TX, SSC, SPR, TB, SDN, SX in SV) za ribolov na navedeno vrsto na podobmočjih ICES VIII in IX.
            
         
               (b)
            
            
               za morskega lista (Solea solea), do največ 5 % celotnega letnega ulova te vrste s plovili, ki uporabljajo vlečne mreže z gredjo (koda orodja: TBB), pridnene vlečne mreže (kode orodja: OTB, OTT, PTB, TBN, TBS, TBB, OT, PT in TX) za ribolov na navedeno vrsto v razdelkih ICES VIIIa in VIIIb;
            
         
               (c)
            
            
               za morskega lista (Solea solea), do največ 3 % celotnega letnega ulova te vrste s plovili, ki uporabljajo trislojne in zabodne mreže (kode orodja: GNS, GN, GND, GNC, GTN, GTR in GEN) za ribolov na navedeno vrsto v razdelkih ICES VIIIa in VIIIb;
            
         2.   Pred 1. majem 2017 države članice z neposrednim upravljalnim interesom v jugozahodnih vodah Komisiji predložijo dodatne podatke o zavržkih in morebitne druge zadevne znanstvene podatke, ki podpirajo izjemo iz odstavka 1(a). Znanstveni, tehnični in gospodarski odbor za ribištvo (STECF) navedene podatke oceni pred 1. septembrom 2017.
   Člen 4
   Plovila, za katera velja obveznost iztovarjanja
   Države članice v skladu z merili, določenimi v Prilogi k tej uredbi, določijo plovila, za katera velja obveznost iztovarjanja, za vsak posamezen ribolov.
   Za plovila, za katera je veljala obveznost iztovarjanja za nekatere vrste ribolova v letu 2016, še naprej velja obveznost iztovarjanja za navedene vrste ribolova.
   Zadevne države članice pred 31. decembrom 2016 Komisiji ter drugim državam članicam prek varnega spletišča Unije za nadzor ribištva predložijo seznam plovil, ki so bila določena v skladu z odstavkom 1 za vsak posamezen ribolov iz Priloge. Države članice navedene sezname posodabljajo.
   Člen 5
   Razveljavitev
   Delegirana uredba (EU) 2015/2439 se razveljavi.
   Člen 6
   Začetek veljavnosti
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2017 do 31. decembra 2018.
   Člen 4 se uporablja od dneva začetka veljavnosti te uredbe.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. oktobra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 28.12.2013, str. 22.
   
      (2)  Delegirana uredba Komisije (EU) 2015/2439 z dne 12. oktobra 2015 o načrtu za zavržke pri nekaterih vrstah pridnenega ribolova v jugozahodnih vodah (UL L 336, 23.12.2015, str. 36).
   
      (3)  Kode orodja, ki se uporabljajo v tej uredbi, je opredelila Organizacija Združenih narodov za prehrano in kmetijstvo.
   
      PRILOGA
      
         Ribolov, za katerega velja obveznost iztovarjanja
      
      a)   Ribolov v razdelkih ICES VIIIa, b, d in e
      
                  Ribolov (vrste)
               
               
                  Kode orodja
               
               
                  Opis ribolovnega orodja
               
               
                  Velikost mrežnega očesa
               
               
                  Vrsta za iztovor
               
            
                  morski list
                  (Solea solea)
               
               
                  OTB, OTT, PTB, TBN, TBS, TB, OT, PT, TX
               
               
                  vse pridnene vlečne mreže
               
               
                  velikost mrežnega očesa med 70 mm in 100 mm
               
               
                  ves ulovmorskega lista
               
            
                  TBB
               
               
                  vse vlečne mreže z gredjo
               
               
                  velikost mrežnega očesa med 70 mm in 100 mm
               
            
                  GNS, GN, GND, GNC, GTN, GTR, GEN
               
               
                  vse trislojne in zabodne mreže
               
               
                  velikost mrežnega očesa večja ali enaka 100 mm
               
            
                  oslič
                  (Merluccius merluccius)
               
               
                  OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
               
               
                  vse pridnene vlečne mreže in potegalke
               
               
                  velikost mrežnega očesa večja ali enaka 100 mm
               
               
                  ves ulovosliča
               
            
                  LL, LLS
               
               
                  vsi parangali
               
               
                  vse
               
            
                  GNS, GN, GND, GNC, GTN, GEN
               
               
                  vse zabodne mreže
               
               
                  velikost mrežnega očesa večja ali enaka 100 mm
               
            
                  morska spaka
                  (Lophiidae)
               
               
                  GNS, GN, GND, GNC, GTN, GEN
               
               
                  vse zabodne mreže
               
               
                  velikost mrežnega očesa večja ali enaka 200 mm
               
               
                  ves ulov morske spake
               
            
                  škamp (Nephrops norvegicus)
                  samo znotraj funkcionalnih enot
               
               
                  OTB, OTT, PTB, TBN, TBS, TB, OT, PT, TX
               
               
                  vse pridnene vlečne mreže
               
               
                  velikost mrežnega očesa večja ali enaka 70 mm
               
               
                  ves ulovškampa
               
            b)   Ribolov v razdelkih ICES VIIIc in IXa
      
                  Ribolov (vrste)
               
               
                  Kode orodja
               
               
                  Opis ribolovnega orodja
               
               
                  Velikost mrežnega očesa
               
               
                  Obveznost iztovarjanja
               
            
                  morska spaka
                  (Lophiidae)
               
               
                  GNS, GN, GND, GNC, GTN, GEN
               
               
                  vse zabodne mreže
               
               
                  velikost mrežnega očesa večja ali enaka 200 mm
               
               
                  ves ulov morske spake
               
            
                  škamp
                  (Nephrops norvegicus)
                  samo znotraj funkcionalnih enot
               
               
                  OTB, PTB, OTT, TBN, TBS, OT, PT, TX, TB
               
               
                  vse pridnene vlečne mreže
               
               
                  velikost mrežnega očesa večja ali enaka 70 mm
               
               
                  ves ulov škampa
               
            
                  oslič
                  (Merluccius merluccius)
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  vse pridnene vlečne mreže in potegalke
               
               
                  Plovila, ki izpolnjujejo naslednja kumulativna merila:
                  
                              1.
                           
                           
                              uporabljajo mrežna očesa z velikostjo 70 mm ali več;
                           
                        
                              2.
                           
                           
                              skupni iztovorjeni ulov osliča v obdobju 2014/2015 (1) sestavlja: več kot 5 % vseh iztovorjenih vrst in več kot 5 metričnih ton.
                           
                        
               
                  ves ulov osliča
               
            
                  GNS, GN, GND, GNC, GTN, GEN
               
               
                  vse zabodne mreže
               
               
                  velikost mrežnega očesa med 80 mm in 99 mm
               
            
                  LL, LLS
               
               
                  vsi parangali
               
               
                  velikost trnka znaša več kot 3,85 cm +/- 1,15 cm po dolžini in 1,6 cm +/- 0,4 cm po širini;
               
            c)   Ribolov v razdelku ICES IXa
      
                  Ribolov (vrste)
               
               
                  Kode orodja
               
               
                  Opis ribolovnega orodja
               
               
                  Velikost mrežnega očesa
               
               
                  Obveznost iztovarjanja
               
            
                  morski list (Solea solea) in morska plošča (Pleuronectes platessa)
               
               
                  GNS, GN, GND, GNC, GTN, GTR, GEN
               
               
                  vse trislojne in zabodne mreže
               
               
                  velikost mrežnega očesa večja ali enaka 100 mm
               
               
                  ves ulov morskega listain morske plošče
               
            
         (1)  Referenčno obdobje bo posodobljeno v naslednjih letih, tj. leta 2018 bo referenčno obdobje leto 2015 in leto 2016.